Inawgurata klinika speċjalizzata fir-residenza San Vinċenz de Paul li tinkorpora fiha diversi servizzi ġodda li se jingħataw lir-residenti ta’ San Vinċenz de Paul fir-residenza stess. Fost dawn is-servizzi hemm is-servizz  ta’ Dermatogija li beda jingħata wara diskussjonijiet bejn l-amministrazzjoni tar-Residenza San Vinċenz u d-Dipartiment tad-Dermatologija fl-isptar Boffa. Waqt l-inawgurazzjoni tal-klinika mis-Segretarju Parlametnari Justyne Caruana ngħad li dan mhux l-uniku servizz speċjalizzat li qiegħed jingħata, peress li aktar kmieni beda jingħata wkoll servizz tal-oftalmologija u dentistrija. Hija qalet ukoll li ġiet attrezzata parti mill-klinika biex issir bleeding area , post fejn jittieħed id-demm u fejn isir is-servizz tal-ECG. Il-Kliniċi ġew attrezzati b’apparat ġdid u modern kif ukoll saru dementia friendly u għalhekk b’kuluri differenti biex jgħin u jassisti lil dawk li jagħmlu użu mis-servizz. Caruana qalet li nħass il-bżonn ta’ aktar kliniċi speċjalizzati f’San Vinċenz għal diversi raġunijiet fosthom li l-anzjani u pazjenti jkunu moqdija b’aktar kumdità u tnaqqis ta’ skariġġ flimkien ma’ carers li jkunu qegħdin jakkumpanjawhom.